Lokaliteti arkeologjik neolitik në Varosh

Lokaliteti arkeologjik neolitik në Varosh është një monument i trashëgimisë kulturore në Varosh, Ferizaj, Kosovë. Ky monument është i kategorisë "Arkeologjik".

 Përmbledhje 
Lokaliteti neolitik i Varoshit është një lokalitet arkeologjik i identifikuar në fshatin Varosh të Komunës së Ferizajit, gjegjësisht vetëm 2 km në juglindje të këtij qyteti.

Megjithëse këtu akoma nuk janë zhvilluar sondazhe arkeologjike, në disa raste kanë dalë gjurmë të fragmenteve të ndryshme të qeramikës neolitike, kryesisht zbuluar rastësisht gjatë punimeve bujqësore të tokave; material ky në pjesën më të madhe i lëvizshëm arkeologjik që dëshmon gjurmët e një vendbanimi të hapur tipik neolitik të
të dy kulturave, si të Starçevës ashtu dhe të Vinçës. Gjatë vitit 2011, në disa parcela të këtij lokaliteti arkeologjik u zhvilluan disa incizime gjeofizike, të cilat reflektuan struktura të nëndheshme që mbase mund të indikojnë gjurmë të “banesave” neolitike.Gashi, Milot. Kosovo Archaeological Guide, p.19, Kosovo Ministry of Culture, Youth and Sports and Archaeological Institute of Kosovo, 2012. 

 Shih edhe 
 Muzeu i Ferizajt
 Hyjnesha e Varoshit
 Arkeologjia e Ferizajt
 Arkeologjia e Kosovës
 Lokaliteti arkeologjik i periudhës së Bronzit në Varosh

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Ferizaj